আমর ইবনে উমাইয়া আদ-দামরির অভিযান

আমর ইবনে উমাইয়া আদ-দামরির অভিযান ছিল আবু সুফিয়ানের বিরুদ্ধে পরিচালিত একটি সামরিক অভিযান, যা চতুর্থ হিজরি সনের রবিউল আউয়াল মাসে (৬২৫ খ্রি.) সংঘটিত হয়েছিল। See #no. 28. ভারতীয় মুসলিম লেখক সাফিউর রহমান মুবারকপুরি রচিত আধুনিক ইসলামি জীবনীগ্রন্থ আর-রাহীকুল মাখতূম অনুসারে, মুসলিম ইতিহাসবিদেরা উল্লেখ করেছেন যে, আমর ইবনে উমাইয়া আদ-দামরিকে কুরাইশদের নেতা আবু সুফিয়ানকে হত্যার উদ্দেশ্যে একটি বিশেষ অভিযানে প্রেরণ করা হয়েছিল। কারণ, এর আগে আবু সুফিয়ান নিজেও একজন বেদুইনকে নবি মুহাম্মদকে হত্যার জন্য পাঠিয়েছিলেন। যদিও এই অভিযানটি সফল হয়নি এবং আবু সুফিয়ানকে হত্যা করা সম্ভব হয়নি, তবে পথিমধ্যে আমর ইবনে উমাইয়া তিনজন মুশরিককে হত্যা করেছিলেন এবং নিরাপদে মদিনায় ফিরে এসেছিলেন।Mubarakpuri, The Sealed Nectar, p. 211.

 পটভূমি 
নবি মুহাম্মাদ মক্কায় খুবাইব ইবনে আদির হত্যাকাণ্ড এবং নিজের ওপর সংঘটিত হত্যাচেষ্টার প্রতিশোধ স্বরূপ আবু সুফিয়ান ইবনে হার্বকে হত্যার উদ্দেশ্যে সাহাবি আমর ইবনে উমাইয়া আদ-দামরিকে এই অভিযান পরিচালনার নির্দেশ দেন।Mubarakpuri, The Sealed Nectar, p. 211. মুসলিম ঐতিহাসিক ও গবেষক সফিউর রহমান মুবারকপুরির মতে, মক্কার কুরাইশরা উকবা ইবনে হারিসের আদেশে খুবাইব ইবনে আদিকে শূলবিদ্ধ করে হত্যা করে; কারণ খুবাইব ইবনে আদি ইসলাম গ্রহণের আগে উকবা ইবনে হারিসের পিতাকে হত্যা করেছিলেনMubarakpuri, The sealed nectar: biography of the Noble Prophet, pp. 350-351.

বর্ণিত হয়েছে যে, অভিযানের আগে আবু সুফিয়ান মক্কার কয়েকজন কুরাইশ গোত্রীয় লোককে ডেকে বলে যে, “এমন কেউ কি নেই, যে আমাদের পক্ষ থেকে মুহাম্মাদকে গোপনে হত্যা করবে? সে তো একাই বাজারে চলাফেরা করে।” তাঁর কথা শুনে এক বেদুঈন লোক বলে: “আমি এমন একজন লোক, যে মানুষের মধ্যে সবচেয়ে দৃঢ়চেতা, সবচেয়ে কঠোর আঘাতেকারী ও দ্রুতগামী। যদি তুমি আমাকে পারিশ্রমিক দাও, তবে আমি তার কাছে গিয়ে তাকে হত্যা করব। আমার কাছে ঈগলের ডানার মত ধারালো একটি খঞ্জর আছে এবং মদিনার আমি পথঘাট ভালোভাবেই চিনি।” আবু সুফিয়ান বলল: “তুমিই আমাদের যোগ্য লোক।” এরপর সে তাকে একটি উট ও যাত্রার খরচ দিয়ে বলল: “তবে এই ব্যাপারটি গোপন রেখো।”

লোকটি রাতের আঁধারে রওনা হয়ে মদিনায় পৌঁছাল এবং সেখানে সে লোকদের নবি মুহাম্মদ সম্পর্কে জিজ্ঞেস করতে লাগল। তাকে জানানো হলো যে, নবি এখন বনি আবদুল আশহাল মসজিদে অবস্থান করছেন। লোকটি তার উট বেঁধে সেদিকে অগ্রসর হলো। নবি তাকে দেখেই বললেন: “এই লোকটি প্রতারণার উদ্দেশ্যে এসেছে।” লোকটি নবির উপর আঘাত করার উদ্দেশ্যে এগিয়ে এলে উসাইদ ইবনে হুযাইর তাকে ধরে ফেললেন এবং তার পোশাকের ভেতর হাত ঢুকিয়ে একটি খঞ্জর বের করলেন। নবি মুহাম্মদ তাকে বললেন, “সত্য বলো।” সে বলল: “আমি কি নিরাপদ?” তিনি বললেন, “হ্যাঁ।” তখন সে তার সমস্ত পরিকল্পনার কথা খুলে বলল। সবকিছু শুনে নবি তাকে ছেড়ে দিতে বললেন এবং লোকটি তখন আশ্চর্য হয়ে ইসলাম গ্রহণ করে।

 অভিযান 
তাবারির বর্ণনা অনুযায়ী, আমর ইবনে উমাইয়া আদ-দামরি রওনা হয়ে প্রথমে কা‘বা শরিফে যান। সেখানে মক্কার এক ব্যক্তি তাকে দেখে চিনে ফেলে। এরপর আমর তাঁর সঙ্গীকে নিয়ে পালিয়ে গিয়ে একটি ছোট গুহায় আশ্রয় নেন। তখন উসমান ইবনে মালিক আল-তাইমি নামে এক ব্যক্তি গুহার কাছাকাছি এসে পড়ে। তখন আমর ইবনে উমাইয়া গোপন স্থান থেকে বেরিয়ে এসে তাকে হত্যা করেন। তিনি একটি খঞ্জর দিয়ে তার বক্ষদেশের নিচে আঘাত করেন। এতে আত-তাইমি উচ্চস্বরে চিৎকার করে ওঠে, যার শব্দ আশপাশের অন্যান্য মক্কাবাসীরাও শুনতে পায়।

এরপর আমর ইবনে উমাইয়া পুনরায় গুহার ভেতরে লুকিয়ে রইল এবং তাড়া করতে আসা লোকেরা চলে যাওয়া পর্যন্ত গুহার ভেতরেই অবস্থান করল। এরপর তারা আল-তানঈমে গেল, যেখানে সাহাবি খুবাইব ইবনে আদিকে ক্রুশবিদ্ধ করে ঝুলিয়ে রাখা হয়েছিল। আদ-দামরি খুবাইবকে ক্রুশ থেকে খুলে নিয়ে তাঁকে কাঁধে বহন করে চলতে লাগলেন। কিন্তু প্রায় “চল্লিশ কদম” অগ্রসর হওয়ার পর মক্কার কয়েকজন লোক তাদের দেখে ফেলে। তখন তিনি খুবাইবের দেহটি ফেলে দিয়ে আবার একটি গুহায় গিয়ে আত্মগোপন করেন। তিনি যখন গুহার ভেতরে ছিলেন, তখন বনু বকর গোত্রের এক বেদুইন রাখাল সেখানে দিয়ে অতিক্রম করছিল, যার একটি চোখ ছিল না। সে জিজ্ঞেস করল, “কে সেখানে?” আদ-দামরি জবাব দিলেন, “(আমি) বনু বকরের একজন।” বেদুইনটি আল-দামরির পাশে শুয়ে পড়ল এবং গাইতে শুরু করল, “♬ আমি যতদিন বেঁচে থাকব, কখনো মুসলমান হব না ♬”। তার জবাবে আদ-দামরি বললেন, “তুমি শিগগিরই দেখতে পাবে!” এরপর বেদুইনটি ঘুমিয়ে পড়ল এবং পরবর্তী ঘটনা আদ-দামরি এভাবে বর্ণনা করেন:“আমি তার কাছে গিয়ে তাকে হত্যা করি। আমি তার ওপর ঝুঁকে পড়ে ধনুকের আগা তার চোখের দিকে ঠেকাই এবং জোরে আঘাত করি। এরপর আমি সেখান থেকে বন্য জন্তুর মতো ছুটে বেরিয়ে আসি।এরপর আদ-দামরি পালিয়ে গিয়ে আল-নাকি নামক একটি স্থানে পৌঁছান। সেখানে কুরাইশরা মুসলিমদের খবরাখবর নেওয়ার জন্য যে দুজন গুপ্তচর পাঠিয়েছিল, আদ-দামরি তাদের মুখোমুখি হন। আদ-দামরি তাদের একজনের দিকে একটি তীর নিক্ষেপ করে তাকে হত্যা করেন। এরপর তিনি অপর গুপ্তচরটিকে আত্মসমর্পণ করতে বলেন। সে ভয়ে আত্মসমর্পণ করে এবং আদ-দামরি তাকে বেঁধে নিয়ে নবি মুহাম্মদের কাছে উপস্থিত করেন। বিস্তারিত ঘটনা শুনে নবি মুহাম্মাদ তার দিকে তাকিয়ে হাসলেন:"“ভালো করেছ!” তিনি বললেন এবং আমার জন্য কল্যাণ ও বরকতের দোয়া করলেন।

 প্রাথমিক ইসলামি সূত্র 
এই ঘটনাটি সুন্নি মুসলিম পণ্ডিত তাবারি তাঁর গ্রন্থ তারিখে তাবারির সপ্তম খণ্ডে এভাবে উল্লেখ করেছেন:

 আরো দেখুন 

 নবি মুহাম্মাদের সামরিক জীবন
 নবি মুহাম্মাদের নেতৃত্বে যুদ্ধের তালিকা

 তথ্যসূত্র 
বিষয়শ্রেণী:মুহাম্মাদ কর্তৃক নির্দেশিত অভিযান
বিষয়শ্রেণী:মুহাম্মাদ কর্তৃক প্রেরিত সামরিক অভিযান
বিষয়শ্রেণী:৭ম শতাব্দীতে ইসলাম